
PËR NGRITJEN E KOMISIONIT  TË POSAÇËM PARLAMENTAR
PËR REFORMËN ZGJEDHORE

Në mbështetje të nenit 77 pika 1  të Kushtetutës, si dhe të nenit 24 të Rregullores së Kuvendit, me propozimin e një grupi deputetësh,

K U V E N D I
I REPUBLIKËS SË SHQIPËRISË

VENDOSI:

I. Ngrihet Komisioni i Posaçëm Parlamentar për Reformën Zgjedhore.
II. Komisioni ka për detyrë përgatitjen e amendamenteve të nevojshme të kuadrit ligjor për arritjen e standardeve në zgjedhjet, mbështetur në rekomandimet e paraqitura në raportin e Komisionit Vëzhgues të OSBE/ODIHR-it për zgjedhjet parlamentare 2005.
III. Komisioni përbëhet nga 22 anëtarë, 12 (6+6) nga dy partitë e mëdha dhe 1 anëtar nga secila parti parlamentare.
IV. Komisioni i Posaçëm Parlamentar drejtohet nga dy bashkëkryetarë, një nga Partia Demokratike dhe një nga Partia Socialiste.
V. Pranë Komisionit të Posaçëm Parlamentar ngrihet grupi i ekspertëve teknikë. Përbërja dhe mënyra e funksionimit të tij përcaktohen me vendim të Komisionit të Posaçëm Parlamentar.
VI. Vendimet në Komision merren me shumicën e votave (12 vota), kur pro tyre kanë votuar në unanimitet përfaqësuesit e dy partive të mëdha (6+6).
VII. Komisioni e ushtron veprimtarinë për një afat prej tre muajsh nga data e vendimit.
VIII. Ngarkohet Kryetarja e Kuvendit për krijimin e kushteve të punës dhe mbështetjen logjistike të veprimtarisë së Komisionit.
IX. Ky vendim hyn në fuqi menjëherë.

K R Y E T A R E
Jozefina Topalli (Çoba)


